Source: http://fakt24.sk/krimi/2098-vysmech-spravodlivosti-do-oci-salmanovcovi-su-oslobodeni-v-pripade-podplacania-polmilionove-odpocty-dph-sa-im-prepiekli
Timestamp: 2017-08-21 14:01:31+00:00

Document:
VÝSMECH SPRAVODLIVOSTI DO OČÍ: Salmanovcovi sú oslobodení v prípade podplácania! Polmiliónové odpočty DPH sa im prepiekli!
30.11.2016 12:51 / krimi
Najvyšší súd SR potvrdil verdikt Špecializovaného trestného súdu z júla 2015 a oslobodil spod obžaloby za trestný čin uplácania podnikateľov Sergeja a Alexandra Salmanovcov.
Najvyšší súd oslobodil podnikateľov Salmanovcov. | Profimedia
Prvostupňový súd podľa názoru odvolacieho senátu postupoval v prípade správne, keď skonštatoval, že nebolo preukázané, že sa žalovaný skutok stal. Proti verdiktu z minulého roka podal odvolanie prokurátor, ktorý tvrdil, že súd nedostatočne vyhodnotil dôkazy, hlavne výpoveď korunnej svedkyne Márie Z. Odvolací súd však skonštatoval, že k výpovedi Márie Z, ktorá v prípade vystupovala ako spolupracujúci obvinený, mali byť pripojené ďalšie dôkazy.
Obžalovaní boli na verejné zasadnutie eskortovaní, keďže si odpykávajú tresty uložené v inom prípade. Rozhodnutie odvolacieho súdu je právoplatné.
"Jej výpoveď bola osamoteným dôkazom," skonštatoval predseda senátu. Inštitút spolupracujúceho obvineného je podľa názoru súdu využívaný orgánmi činnými v trestnom konaní v prípadoch, keď si nie sú schopné zabezpečiť potrebné dôkazy. "Korupciu je možné odhaľovať len zákonne," skonštatoval senát.
Na konci zasadnutia prišlo aj k slovnej výmene medzi členom senátu Štefanom Harabinom a prokurátorom Úradu špeciálnej prokuratúry Vasiľom Špirkom. Sudcu mimo iného zaujímalo, prečo obžalovaných z korupcie na zasadnutie privádza eskorta vyzbrojená automatickými zbraňami. Prokurátor mu odpovedal, že to nie je jeho kompetencia. Obžalovaní boli na verejné zasadnutie eskortovaní, keďže si odpykávajú tresty uložené v inom prípade. Rozhodnutie odvolacieho súdu je právoplatné.
Špecializovaný trestný súd v Pezinku v júli 2015 oslobodil spod obžaloby z podplácania formou spolupáchateľstva podnikateľov Sergeja a Alexandra S. Podľa obžaloby podplatili bývalého riaditeľa Daňového úradu v Dunajskej Strede Dušana K. po tom, čo schválil nadmerné odpočty DPH, ktoré si uplatňovali.
Prokurátor Úradu špeciálnej prokuratúry podal 5. mája minulého roku na súd obžalobu pre prečin podplácania formou spolupáchateľstva. Išlo o ďalší prípad, ktorý sa týka nadmerných odpočtov DPH pre firmy rodiny S. Otec a syn Sergej a Alexander podľa polície v Šamoríne v roku 2010 po vzájomnej dohode s bývalým riaditeľom Daňového úradu v Dunajskej Strede Dušanom K. a v prítomnosti bývalej riaditeľky Daňového úradu v Šamoríne Márie Z. sľúbili Dušanovi K. vyplatiť desať percent z celkovej sumy vrátenej DPH za to, že ako riaditeľ daňového úradu zabezpečí bezproblémové vyplatenie nadmerných odpočtov. Po tom, čo im odpočty vo výške 443 310 eur vyplatili, podľa obžaloby Sergej S. za prítomnosti Márie Z odovzdal Dušanovi K. sľúbený úplatok, a to najmenej 40-tisíc eur v hotovosti. V decembri 2014 senát Špecializovaného trestného súdu v Banskej Bystrici Dušanovi K. za prijatie úplatku vymeral trest sedem rokov odňatia slobody nepodmienečne a peňažný trest 30-tisíc eur.
Na Najvyššom súde SR si 28. apríla 2015 podnikatelia vypočuli právoplatný rozsudok, ktorým ich súd uznal za vinných z podplácania bývalej riaditeľky Daňového úradu v Šamoríne a svedkyne v aktuálnom procese Márie Z. Sergej dostal trest sedem rokov, jeho syn Alexander šesťročný trest vo väznici s minimálnym stupňom stráženia. Niekdajšej riaditeľke šamorínskeho daňového úradu Márii Z. tiež sľúbili za vybavenie bezproblémového vyplácania vrátenej DPH desať percent z uplatnených odpočtov. Odmenu jej v decembri 2010 vypočítali na 290-tisíc eur, Mária Z. napokon dostala 40-tisíc eur v hotovosti. Zvyšných 250-tisíc eur nechala na ďalšie zhodnotenie u podnikateľov s tým, že si ich môže kedykoľvek vyžiadať.
Ďalšia daniarka, bývala riaditeľka Daňového úradu vo Veľkom Mederi Zita Benovicsová, ktorá figuruje v jednej z káuz týchto podnikateľov, uzavrela dohodu o vine a treste. Dohodu 5. mája schválil Špecializovaný trestný súd v Banskej Bystrici. Zita Benovicsová dostala za prijatie úplatku 40-tisíc korún (1 327 eur) peňažný trest dvetisíc eur. Benovicsovej koncom leta 2003 podnikatelia sľúbili úplatok stotisíc korún (3 319 eur). Ako riaditeľka daňového úradu mala zabezpečiť bezproblémové vyplatenie bližšie neurčených uplatnených nadmerných odpočtov DPH pre ich tri rodinné firmy so sídlom vo Veľkom Mederi. V októbri 2003 od Sergeja prevzala 40-tisíc slovenských korún (1 327 eur).
Témy: daňové úniky, nadmerné odpočty dph, Salmanovci, Štefan Harabin
ROZHODNUTIE JE TU Najvyšší súd: Rozhodnú o odvolaní v kauze prípravy vraždy manžela!
DROGY Nemecká polícia objavila v zásielke banánov z Ekvádoru 384 kg ...
ZÁSAH KRIMINÁLKY Čo hľadajú? Polícia zasahuje v Atómovej elektrárne Mochovce!
Kapitán Danko pokračuje vo vzbure! Ministri SNS neprídu na ...
Ivanka Trumpová v ohrození! Bannon chce zaútočiť na človeka, ktorého ... Bugár to povedal jasne: Koaličná kríza neskončila! Všetko ovplyvňujú ... Senátorka chcela vraždu Trumpa, teraz sa ospravedlňuje

References: súd 
 súd 
 súd 
 súd 
 súd 
 súd 
 súd 
 súd 
 súd